સંયુક્ત રાષ્ટ્ર સંઘ દ્વારા ભારતીય સંસ્કૃતિની ઉત્તમ દેન એવી યોગ વિદ્યાને વૈશ્વિક વિરાસતમાં સામેલ કરી છે. પ્રતિવર્ષ ૨૧ મી જૂનને વિશ્વ યોગ દિવસ તરીકે ઉજવવાનું સંયુક્ત રાષ્ટ્ર સંઘ દ્વારા જાહેર કરાયું છે. જેના ભાગરૂપે ગુજરાત સહિત સમગ્ર દેશમાં વર્ષ ૨૦૧૫, ૨૦૧૬ અને ૨૦૧૭ અનુક્રમે પ્રથમ, દ્વિતીય અને તૃતિય આંતરરાષ્ટ્રીય યોગ દિવસની ઉજવણી કરવામાં આવી છે. રાજ્યમાં ૨૧ મી જૂન ચોથા આંતરરાષ્ટ્રીય વિશ્વ યોગ દિવસની ભવ્ય ઉજવણી થાય અને તેમાં સૌ નાગરિકો જોડાય તેના સુચારૂ આયોજન માટે રાજ્ય સરકાર દ્વારા રાજ્ય કક્ષાની તેમજ જિલ્લા- તાલુકા સ્તરની સંકલન સમિતિઓની રચના કરવામાં આવી છે.